Osm:Help-help.editingFeaturesAdvText/gl

Para dividir un camiño, seleccione o punto no que queira realizar o corte e use a ferramenta das tesoiras ou prema a tecla X do seu teclado. Consello: Engada primeiro un nodo para cortar entre nodos. Para unir dous camiños, debuxe normalmente ata que deba facer a unión. Logo, mentres move o rato sobre outro camiño, os puntos iluminaranse en cor azul. Prema nun dos puntos azuis ou en calquera outro lugar desexado do camiño para completar a unión. Para desligar unha unión, seleccione o punto no camiño que queira alterar. Logo, prema a tecla - do teclado ou elimine o punto. Para inverter a dirección dun camiño, prema no botón "Inverter a dirección" situado abaixo á dereita. A dirección do camiño afecta unicamente aos obxectos coa etiqueta de dirección única: rúas de sentido único, litorais, illas etc. Para crear un camiño paralelo, seleccione o camiño e prema no botón "Crear un camiño paralelo" abaixo á dereita ou na tecla P do seu teclado. Para crear un camiño que comparte nodos cun xa existente, comece debuxando, prema nos dous primeiros nodos compartidos e, finalmente, na tecla F para seguir automaticamente o camiño existente. Visite Potlatch 2 Primer no wiki do OpenStreetMap para atopar métodos e convencións de edición máis avanzados.